recursal/SuperWikiNEXT-32B huggingface dataset:
| Ισοδυναμίες 1 amu / Da | Μονάδες |
| --- | --- |
| 1,660 538 782(83) ·10-24 | g |
| 1,660 538 782(83) ·10-27 | kg |
| 931,494 028(23) ·106 | eV/c2 |
|

Η **ατομική μονάδα μάζας** (**a**tomic **m**ass **u**nit, **amu** ή και πιο σύγχρονα **u**), ή **μονάδα Ντάλτον** με σύμβολο **Da**, εκ του ονόματος του δημιουργού της Τζων Ντάλτον, είναι μια μονάδα μέτρησης μάζας που χρησιμοποιείται για να εκφράσει ατομικές, μοριακές ή ιονικές μάζες.

Σημειώνεται ότι αρχικά η μονάδα **amu** είχε προσδιοριστεί με βάση το ατομικό βάρος του 16Ο (Οξυγόνου-16). Μετά όμως την ανακάλυψη των Οξυγόνου-17 και Οξυγόνου-18 δημιουργήθηκε μια διαφορά μεταξύ της ατομικής μάζας στη Χημεία και του ατομικού βάρους στη Φυσική, παρουσιάζοντας απόκλιση περίπου 1,000282 μεγαλύτερη μάζα από της φυσικής amu. Έτσι από το 1961 καθιερώθηκε από το Διεθνές Γραφείο Μέτρων και Σταθμών ως βάση μέτρησης η μάζα του ατόμου του άνθρακα-12. Πολλά νεότερα συγγράμματα αντιγράφοντας παλαιότερα χρησιμοποιούν την παλαιά **amu**, αντί της **u** που την αντικατέστησε.

Σήμερα η μονάδα ορίζεται ως το 1/12 της μάζας του ατόμου του άνθρακα-12 : {\displaystyle 1\mathrm {u} =m\_{\mathrm {u} }=m({}^{12}\mathrm {C} )/12\,} (στη βασική κατάσταση αδράνειας). 

Πρακτικά ταυτίζεται περίπου με το ημιάθροισμα της μάζας ενός πρωτονίου και ενός νετρονίου. Η μάζα των ηλεκτρονίων αγνοείται ως πολύ μικρότερη. Η μάζα κάθε ατόμου ισούται με το άθροισμα της μάζας των πρωτονίων και των νετρονίων του πυρήνα του, μείον το λεγόμενο έλλειμμα μάζας, δηλαδή μια ποσότητα μάζας στην οποία αντιστοιχεί η πυρηνική ενέργεια που εκλύεται από τυχόν διάσπασή του.

Ειδικότερα η μονάδα ένα Ντάλτον, 1 Da, (1 dalton) είναι περίπου ίση με τη μάζα ενός νουκλεονίου και ισοδύναμη με 1 g/mol. 


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Atomic mass unit  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
O **Καθεδρικός ναός της Μεσσήνας**, (ιταλικά: Duomo di Messina‎‎), είναι ναός στη Μεσσίνα της Σικελίας. Αναφέρεται και ως βασιλική της Μεσσίνας ή μητροπολιτικός ναός της Μεσσίνας και είναι αφιερωμένος στην Κοίμηση (Ανάληψη) της Παναγίας. Ήταν η καθέδρα του επισκόπου της Μεσσίνας ως το 1986, οπότε έγινε η αρχιεπισκοπή της Μεσσίνα-Λιπάρι-Σάντα Λουτσία ντελ Μέλα. 

Ο καθεδρικός της Μεσσίνας.
Το 1947 ο Πάπας Πίος ΙΒ΄ χορήγησε στο ναό τη θέση της "μικρής βασιλικής". 

Το τωρινό κτήριο είναι το τελικό αποτέλεσμα ανακατασκευών στο αρχικό κτήριο του 12ου αι. ιδιαίτερα μετά τον καταστρεπτικό σεισμό του 1908 και τις βαριές ζημίες, που συνέβησαν στον Β΄ Παγκόσμιο Πόλεμο. Είναι ρωμανικού ρυθμού, όμως οι θύρες της πρόσοψης και τα παράθυρα του κωδωνοστασίου έχουν οξυκόρυφο το τόξο του επάνω μέρους τους, ένα χαρακτηριστικό στην αρχιτεκτονική του 12ου αι. στη Σικελία. Ο πύργος του ωρολογίου έχει το μεγαλύτερο αστρονομικό ωρολόγιο του κόσμου: δύο άγγελοι κρούουν δύο καμπάνες, ανάμεσά τους ένας μεγάλος κόκορας λαλεί τρεις φορές, μετά πιο επάνω ένας χρυσός λέων βρυχάται· σε πιο κάτω επίπεδα ένα ομοίωμα του ναού αναδύεται, βοσκοί περνούν μπροστά από το βρέφος-Χριστό και τους γονείς του και τέλος απόστολοι περνούν μπροστά από μία όρθια Παναγία. Οι κινήσεις κρατούν 12'.

Η βασιλική έχει τρία κλίτη, που απολήγουν στα ανατολικά σε ημιθόλια. Αυτά είναι και τα μόνα σημεία με ψηφιδωτό διάκοσμο Βυζαντινής τέχνης: το ημιθόλιο του κεντρικού κλίτους έχει τον Χριστό ένθρονο, εκατέρωθεν του Χριστού δύο αρχάγγελοι, η Παναγία και ο Ιωάννης ο Βαπτιστής. Στο επάνω μέρος είναι τα σύμβολα του σταυρικού πάθους μέσα σε κύκλο, ανάμεσα σε δύο χερουβείμ. Το θέμα είναι η "ετοιμασία του θρόνου", όπως και στο Παλατινό Παρεκκλήσιο του Παλέρμο. Μεταξύ του Χριστού και των αρχαγγέλων βρίσκονται γονυπετείς σε μικρότερη κλίμακα ο Φρειδερίκος Β΄ της Σικελίας (αριστερά), ο πρωτότοκος γιος του Πέτρος Β΄ της Σικελίας (δεξιά) και ο δευτερότοκος Γουλιέλμος Β΄ δούκας των Αθηνών (αριστερά), από τον Οίκο της Βαρκελώνης. Επιγραφές: IC XC, O ΩΝ, ΑΡΧ. ΜΙΧΑ. ΑΡΧ. ΓΑΒΡ. ΜΤΡ ΘΟΥ, Ο ΑΓ. IΩ. Ο ΒΑΠΤ. FRIDERICUS REX, PETRUS REX, GULIELMUS. Ο Χριστός κρατά Ευαγγέλιο με το εξής κείμενο: "Δεύτε προς με πάντες οι κοπιώντες και πεφορτισμένοι καγώ αναπαύσω υμάς" (Ματθ. 11:28). Το κάτω μέρος του τοίχου του ιερού βήματος έχει ορθομαρμαρώσεις.

Το βυζαντινό ψηφιδωτό του ιερού βήματος έχει τον Χριστό ένθρονο.

Αναφορές
--------

1. ↑  Ανακτήθηκε στις 6  Ιανουαρίου 2021.
2. ↑  Giovanni Bonanno. Cattedrali di Sicilia. M. Grispo, 2000.

Πηγές
-----

* Μedia related to Messina Cathedral at Wikimedia Commons
* Campanile del Duomo di Messina; spettacolo delle ore 12

Πινακοθήκη
----------

* 
* 
* 
* 
* 
* 

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 128275121
* LCCN: nr90027365
* GND: 4450866-9

 |

 |
Η **Νότια και Ανατολική Σερβία** (σερβικά: Јужна и источна Србија, *Južna i istočna Srbija*) είναι μία από τις πέντε στατιστικές περιοχές της Σερβίας. Είναι, επίσης, στο επίπεδο 2 της στατιστικής περιοχής σύμφωνα με την Ευρωπαϊκή Ονοματολογία των Εδαφικών Στατιστικών Μονάδων (NUTS). Ιδρύθηκε το 2010. Η περιοχή έχει πληθυσμό 1.563.916 κατοίκων σύμφωνα με την απογραφή του 2011.

Σχηματισμό
----------

Τον Ιούλιο του 2009, το κοινοβούλιο της Σερβίας ενέκρινε νόμο ο οποίος χώριζε τη Σερβία σε 7 στατιστικές περιοχές. Αρχικά, αποφασίστηκε ότι στο έδαφος της σημερινής στατιστικής περιοχής της Νότιας και Ανατολικής Σερβίας θα υπάρχουν δύο στατιστικές περιφέρειες - η Ανατολική Περιοχή (σερβικά: Istočni region / Источни регион}}) και η Νότια Περιοχή (σερβικά: Južni region / Јужни регион). Ωστόσο, τον Μάιο του 2010 ο νόμος άλλαξε και η Νότια και Ανατολική περιοχή συγχωνεύτηκαν σε μια ενιαία στατιστική περιοχή που ονομάστηκε Νότια και Ανατολική Σερβία.

Επαρχίες
--------

Η στατιστική περιοχή της Νότιας και Ανατολικής Σερβίας αποτελείται από 9 διοικητικές επαρχίες:

| Επαρχία | Έκταση (σε τ.χλμ.) | Πληθυσμός
(Απογραφή του 2011) | Διοικητική
Πρωτεύουσα |
| --- | --- | --- | --- |
| Ποντουνάβλιε | 1,250 | 199,395 | Σμεντέρεβο |
| Μπρανίτσεβο | 3,865 | 183,625 | Ποζάρεβατς |
| Μπορ | 3,510 | 124,992 | Μπορ |
| Ζάγιετσαρ | 3,623 | 119,967 | Ζάγετσαρ |
| Νισάβα | 2,727 | 376,319 | Νις |
| Πίροτ | 2,761 | 92,479 | Πίροτ |
| Τόπλιτσα | 2,229 | 91,754 | Προκούπλιε |
| Γιαμπλάνιτσα | 2,770 | 216,304 | Λέσκοβατς |
| Πτσίνγια | 3,520 | 159,081 | Βράνιε |
| Πηγή: Στατιστική υπηρεσία της Σερβίας |

Πόλεις και κωμοπόλεις
---------------------

Οι μεγαλύτερες πόλεις και κωμοπόλεις της περιοχής είναι οι εξής:

| Πόλη ή κωμόπολη | Πληθυσμός
(Απογραφή του 2011) |
| --- | --- |
| Νις | 260.237 |
| Λέσκοβατς | 162.206 |
| Σμεντέρεβο | 108.209 |
| Βράνιε | 83.524 |
| Ποζάρεβατς | 75.334 |
| Ζάγετσαρ | 59.461 |
| Πίροτ | 57.928 |
| Αλέξινατς | 51.863 |
| Σμεντερέβσκα Παλάνκα  | 50.284 |
| Μπορ | 48.615 |
| Προκούπλιε | 44.419 |
| Βελίκα Πλάνα | 40.578 |

Παραπομπές
----------

1. ↑
2. ↑

Εξωτερικοί σύνδεσμοι
--------------------

* Usvojene izmene i dopune Zakona o regionalnom-razvoju (στα σερβικά)
Οι **προσβάσιμες μπανιέρες** είναι μπανιέρες που μπορούν να χρησιμοποιηθούν από άτομα με περιορισμένη κινητικότητα ή αναπηρίες και από ηλικιωμένους. Η μπανιέρα μπορεί να γίνει πιο προσβάσιμη με την προσθήκη ράβδων ή χειρολαβών ή με τη χρήση ανελκυστήρα που χαμηλώνει και ανεβάζει το άτομο στο επίπεδο της μπανιέρας. Άλλα στοιχεία σχεδιασμού για προσβασιμότητα μπορεί να είναι ενσωματωμένοι πάγκοι μεταφοράς ή, πιο πρόσφατα, υπερυψωμένα κρεβάτια και συρόμενες πόρτες για να επιτρέπεται η μεταφορά του ατόμου σε καθιστή θέση.

Πολλές προσβάσιμες μπανιέρες είναι διαθέσιμες με χαρακτηριστικά υδροθεραπείας ή υδρομασάζ, με εσωτερικές χειρολαβές, αντιολισθητικά δάπεδα και καθίσματα και φορητές ντουσιέρες που, σε ορισμένες περιπτώσεις, μπορούν να στερεωθούν στον τοίχο για να κάνει κάποιος ντους όρθιος.

Δείτε επίσης
------------

* Προσβάσιμη τουαλέτα

Παραπομπές
----------

1. ↑  «Accessible housing by design—Bathrooms». Canada Mortgage and Housing Corporation. Αρχειοθετήθηκε από το πρωτότυπο στις 13 Μαΐου 2008. Ανακτήθηκε στις 6 Μαρτίου 2010.
2. ↑  «Bathtubs». *AARP.org*. 1 Φεβρουαρίου 2004. Ανακτήθηκε στις 6 Μαρτίου 2010.
3. ↑  «A Tub You Can Really Get Into». British Columbia Institute of Technology. 2 Δεκεμβρίου 2008. Αρχειοθετήθηκε από το πρωτότυπο στις 23 Μαρτίου 2010. Ανακτήθηκε στις 6 Μαρτίου 2010.
Το Πουρναροχώρι (παλαιά ονομασία Μπουρνασλή) είναι ένας εγκαταλειμμένος οικισμός στους πρόποδες του Χορτιάτη με κατεύθυνση την περιστερά. Στην Απογραφή του 1961 είχε 29 κατοίκους ενώ μετά από την απογραφή του 1971 είναι πλέον ακατοίκητος οικισμός.

Σύντομη Ιστορία
---------------

Πριν τους βαλκανικούς πολέμους ζούσαν εδώ 150 περίπου μουσουλμάνοι Τούρκοι. Αμέσως μετά την συνθήκη της Λοζάνης οι κάτοικοί του εγκατέλειψαν τον οικισμό και κατέφυγαν στην Τουρκία, και εγκαταστάθηκαν στα σπίτια τους χριστιανούς πρόσφυγες. Με τα χρόνια, άρχιζε να εγκαταλείπεται το χωριό και εντέλει εγκαταλείφτηκε στα μέσα της δεκαετίας του 1960.

Πληθυσμός
---------

| Ετος | Πραγματικός |
| --- | --- |
| 1920 | 37 |
| 1928 | 121 |
| 1940 | 75 |
| 1951 | 72 |
| 1961 | 29 |
| 1971 | 0 |

Παραπομπές
----------

1. ↑  Λιθοξόου, Από Δημήτρης. «Μακεδονία. Τα χωριά της Θεσσαλονίκης». Ανακτήθηκε στις 25 Σεπτεμβρίου 2023.
Το **βρέχει στη φτωχογειτονιά** είναι τραγούδι σε στίχους Τάσου Λειβαδίτη, μουσική Μίκη Θεοδωράκη και αρχική ερμηνεία του Γρηγόρη Μπιθικώτση στην ταινία του Αλέκου Αλεξανδράκη *Συνοικία το όνειρο*. Το τραγούδι, που ακουγόταν και από την ορχήστρα κατά την απεικόνιση της συνοικίας Ασυρμάτου στην Αθήνα,  έγινε ύμνος της φτωχολογιάς, παρά τη λογοκρισία στην ταινία από τη δεξιά.  Ερμηνεύτηκε και από τους Μαρία Φαραντούρη, Δημήτρη Μητροπάνο, Γιώργο Νταλάρα, Γιάννη Πουλόπουλο, Γιάννη Κότσιρα και πολλούς άλλους.

Περιλαμβάνεται στο σάουντρακ της ταινίας που κυκλοφόρησε το 2006 από την δισκογραφική εταιρία Minos-EMI.

Παραπομπές
----------

1. 1 2  TEAM, ΦΩΣ. «Τα τραγούδια έχουν Ιστορία: «Βρέχει στη φτωχογειτονιά» - Οι παράγκες κάτω από την Ακρόπολη (vid)». *Fosonline.gr*. Ανακτήθηκε στις 10 Αυγούστου 2021.
2. ↑
3. ↑  «Μίκης Θεοδωράκης\* – Συνοικία Τ' Όνειρο (Original Soundtrack)». Discogs.com. Ανακτήθηκε στις 27 Ιουνίου 2012.
Ο **Κοστίνσκι (Kostinsky)** είναι ένας πολύ σκουρόχρωμος αστεροειδής, που περιφέρεται στην εξωτερική περιοχή (την προς τον πλανήτη Δία) της Κύριας Ζώνης Αστεροειδών, μέχρι και πέρα από τα εξώτατα όριά της, και έχει απόλυτο μέγεθος (όπως ορίζεται για το Ηλιακό Σύστημα) 10,70. Ανακαλύφθηκε το 1921 από τον Ρώσο αστρονόμο Σεργκέι Μπελυάφσκι, που παρατηρούσε από το Σιμέις της Κριμαίας, και πήρε το όνομά του προς τιμή του Ρώσου αστρονόμου Σεργκέι Κονσταντίνοβιτς Κοστίνσκι (Сергей Константинович Костинский, 1867-1936). Στο αφήλιο της τροχιάς του, ο Κοστίνσκι πλησιάζει τον Δία.

Φυσικά χαρακτηριστικά
---------------------

Η μέση διάμετρος του Κοστίνσκι εκτιμάται σε 50 ± 3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,037, είναι δηλαδή πιο σκουρόχρωμος από ένα κομμάτι κάρβουνο. Ο Κοστίνσκι περιστρέφεται γύρω από τον εαυτό του μία φορά κάθε 11 ως 18 ώρες περίπου.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 3133 Σεντάι | 3134 Κοστίνσκι | 3135 Λάουερ |
Ο **Παντελής Καψής** (3 Φεβρουαρίου 1955) είναι Έλληνας δημοσιογράφος και πολιτικός.

Σπουδές
-------

Γεννήθηκε στην Αθήνα στις 3 Φεβρουαρίου του 1955. Ο πατέρας του ήταν ο πολιτικός Γιάννης Καψής, ενώ αδερφός του είναι ο δημοσιογράφος Μανώλης Καψής. Σπούδασε οικονομικά στο Πανεπιστήμιο του Λονδίνου (UCL) και συνέχισε τις μεταπτυχιακές του σπουδές στο Πανεπιστήμιο Μπρουνέλ.

Επαγγελματική καριέρα
---------------------

Έκανε τα πρώτα του βήματα στη δημοσιογραφία στα φοιτητικά του χρόνια, στην εφημερίδα Θούριος της οργάνωσης «ΕΚΟΝ Ρήγας Φεραίος». Στη συνέχεια εργάστηκε στην εφημερίδα *Τα Νέα* ως οικονομικός και πολιτικός συντάκτης, αρχισυντάκτης του πολιτικού ρεπορτάζ και υπεύθυνος του ένθετου περιοδικού «Πρόσωπα» (1999-2001). Διετέλεσε διευθυντής στα ΝΕΑ (2001-2009) και στις εφημερίδες *Το Βήμα* και *Το Βήμα της Κυριακής* (2009-2011), ενώ την περίοδο 2012-2013 αρθρογραφούσε στο *Έθνος*.

Στην τηλεόραση εργάστηκε στο MEGA ως παρουσιαστής της πολιτικής εκπομπής «ΔΙΑΞΙΦΙΣΜΟΙ». Έχει επίσης εργαστεί στους ραδιοφωνικούς σταθμούς Top fm και Flash.

Πολιτική
--------

Τον Δεκέμβριο του 2011 ανέλαβε για πρώτη φορά υπουργικά καθήκοντα ως Κυβερνητικός Εκπρόσωπος  και Υπουργός Επικρατείας στην κυβέρνηση συνεργασίας με πρωθυπουργό τον Λουκά Παπαδήμο.

Τον Ιούνιο του 2013 ορίστηκε Υφυπουργός παρά τω Πρωθυπουργώ αρμόδιος για τη Δημόσια Ραδιοτηλεόραση. Το 2013 πήρε μέρος στην Πρωτοβουλία των 58. Μετείχε στην ιδρυτική συνδιάσκεψη της Ελιάς. Αποδεχόμενος την πρόταση να είναι υποψήφιος Ευρωβουλευτής στο ψηφοδέλτιο της Ελιάς στις Ευρωεκλογές του 2014, ο Καψής υπέβαλε στις 14 Απριλίου 2014 την παραίτησή του από τη θέση του Υφυπουργού.

Είναι επίσης ερασιτέχνης μαραθωνοδρόμος. Έχει συμμετάσχει και τερματίσει ως τώρα σε πέντε μαραθώνιους.

Παραπομπές
----------

1. ↑  «Κυβερνητικός Εκπρόσωπος». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 1 Απριλίου 2014.
2. ↑  «Υφυπουργός αρμόδιος για τη Δημόσια Ραδιοτηλεόραση». Αρχειοθετήθηκε από το πρωτότυπο στις 14 Φεβρουαρίου 2014. Ανακτήθηκε στις 1 Απριλίου 2014.
3. ↑  Οι πρώτοι υποψήφιοι ευρωβουλευτές της Ελιάς
4. ↑  Παραιτήθηκε από υφυπουργός Δημόσιας Ραδιοτηλεόρασης ο Παντελής Καψής Αρχειοθετήθηκε 2016-03-06 στο Wayback Machine. Σκάϊ, 14 Απριλίου 2014
Ο **Στέλιος Κρητικός** (Ρόδος, 14 Δεκεμβρίου 1973) είναι Έλληνας ηθοποιός και πρώην ποδοσφαιριστής.

Βιογραφικό
----------

Γεννήθηκε το 1973 στη Ρόδο όπου και μεγάλωσε. Σε νεαρή ηλικία ξεκίνησε να ασχολείται επαγγελματικά με το ποδόσφαιρο μετακομίζοντας στην Αθήνα όπου αγωνίστηκε με διάφορες ομάδες. Στα τέλη της δεκαετίας του 1990, αποφάσισε να ασχοληθεί επαγγελματικά και με την υποκριτική. 

Ως ποδοσφαιριστής έχει αγωνιστεί στις ομάδες Φοίβος Κρεμαστής, Μαρκό Μαρκόπουλου, Γλυκά Νερά και Παράδεισος Αμαρουσίου. Το 2006, κατέκτησε το Παγκόσμιο Κύπελλο στο 6Χ6 στη Γερμανία.

Ως ηθοποιός έχει λάβει μέρος σε διάφορες τηλεοπτικές σειρές μεταξύ των οποίων «*Κωνσταντίνου και Ελένης*», «*Επιθυμίες*», «*Φιλοδοξίες*», «*Τα κορίτσια του μπαμπά*», «*L.A.P.D.*» και άλλες. Στο θέατρο συνεργάστηκε με τον Μάρκο Σεφερλή από το 2011 μέχρι το 2018 σε διάφορες παραστάσεις. Έκτος από την συνεργασία τους σε θεατρικά έργα, συνεργάστηκαν και στις τηλεοπτικές εκπομπές «*Mega με μία*» και «*One Mark Show*». Το 2018, έλαβε μέρος στο reality επιβίωσης «*Survivor*» όπου κατέκτησε την 16η θέση στην τελική κατάταξη. Τη σεζόν 2019-2020, συμμετείχε μαζί με τον γιο του Μιχαήλ-Άγγελο στο ταξιδιωτικό reality του Star Channel «*Globetrotters*».

Προσωπική ζωή
-------------

Έχει κάνει δύο γάμους. Με την πρώτη του σύζυγο, Μαρίτα, απέκτησε δύο γιους: τον Μιχαήλ-Άγγελο (γενν. 2000) και τον Άρη (γενν. 2004). Με την δεύτερη σύζυγο του, Κάτια Παπαδοπούλου, απέκτησε δύο κόρες, την Κόμησσα (γενν. 2016) και την Χριστίνα (γενν. 2021).

Θεατρογραφία
------------

| Έτος | Τίτλος θεατρικής παράστασης | Χώρος |
| --- | --- | --- |
| 2011 | Η μεγάλη του γέλιου σχολή | Θέατρο Δελφινάριο |
| 2011-2012 | Δείπνο ηλιθίων | Θέατρο Περοκέ |
| 2012 | Τρώει story 30 χρόνια τώρα! | Θέατρο Δελφινάριο |
| 2012-2013 | Στη φωλιά του κούκλου | Θέατρο Περοκέ |
| 2013 | Σουλεϊμάρκ ο Μεγαλοπρεπής | Θέατρο Δελφινάριο |
| 2013-2014 | One Mark show | Θέατρο Rex |
| 2014 | Μάμμα... μία δεν υπάρχει! | Θέατρο Περοκέ |
| Allou Fun Mark | Θέατρο Δελφινάριο |
| 2014-2015 | Ο καλός, ο κακός και ο διάσημος | Θέατρο Περοκέ |
| 2015 | 50 αποχρώσεις to Greece | Θέατρο Δελφινάριο |
| 2015-2016 | Χαμός στο Ι.ΣΩΜ.Α | Θέατρο Περοκέ |
| 2016 | Αγάπη μόνο | Θέατρο Δελφινάριο |
| 2016-2018 | Ντου από Παντού | Θέατρο Περοκέ |

Εξωτερικοί σύνδεσμοι
--------------------

* Στέλιος Κρητικός στην IMDb
Το **Βασιλικό Κάστρο του Νόβι Σοντς** (πολωνικά: Zamek Królewski w Nowym Sączu) είναι μεσαιωνικό κάστρο στο Νόβι Σοντς της Πολωνίας. Τα μερικώς αποκατεστημένα ερείπια του κάστρου χρονολογούνται από τον 14ο αιώνα, κατά τη διάρκεια της βασιλείας του Καζίμιρ Γ΄ του Μέγα.

Ιστορία
-------

 Ο πύργος το 2007.
Το οικοδόμημα χτίστηκε από τον Βασιλιά Καζίμιρ Γ΄ το Μέγα το 1350-1360, σε μια πλαγιά εντός των οχυρώσεων του Νόβι Σοντς, στη συμβολή των ποταμών Ντουνάγιετς και Καμιενίτσα. Αρχικά το κάστρο είχε δύο γωνιακούς πύργους, ένα φυλάκιο και ένα κτίριο κατοικιών. Η κατασκευή χωριζόταν από την πόλη με μια τάφρο και ένα τείχος.

Μεταξύ των αξιοσημείωτων κατοίκων ήταν ο Βασιλιάς Λουδοβίκος Α΄ της Ουγγαρίας και η Αγία Βασίλισσα Γιαντβίγκα της Πολωνίας. Συχνός επισκέπτης του κάστρου ήταν ο Βλαδίσλαος Β΄ Γιαγκέλο. Στους επόμενους αιώνες το κάστρο φιλοξένησε λιγότερους Πολωνούς μονάρχες και έγινε η έδρα των τοπικών σταρόστα. Μεταξύ 1611 και 1615, το κάστρο ανακατασκευάστηκε με μανιεριστικό στυλ για τον Σεμπάστιαν και τον Στανίσουαφ Λουμπομίρσκι, σύμφωνα με το σχέδιο του Μάτσεϊ Τραπόλα. Το κάστρο είχε ήδη 40 καλά εξοπλισμένα δωμάτια εκείνη την εποχή. Κατά τη διάρκεια του Κατακλυσμού το 1655, το κάστρο καταστράφηκε σχεδόν ολοσχερώς από τα σουηδικά -βρανδεμβουργιανά στρατεύματα. Από τότε, το ακατοίκητο κτίριο άρχισε να ερειπώνεται.

Η κατασκευή καταστράφηκε ξανά το 1945, στο τέλος του Β΄ Παγκοσμίου Πολέμου, όταν χρησιμοποιήθηκε ως γερμανική αποθήκη πυρομαχικών και ήταν ο τόπος μαζικών εκτελέσεων. Υπάρχουν επίσης τα ερείπια των τειχών της πόλης σε κοντινή απόσταση.

Παραπομπές
----------

1. 1 2  Ryszard Rogiński (1990). *Zamki i twierdze w Polsce: historia i legendy (Castles and fortresses in Poland: history and legends)* (στα Πολωνικά). Instytut Wydawniczy Związków Zawodowych. σελ. 144. ISBN 83-202-0796-7.
2. 1 2 3 4  «Nowy Sącz». *Gotycki zamek królewski rozbudowany w stylu renesansowym (A Gothic Royal castle rebuilt in the Renaissance style)* (στα Πολωνικά). zamki.res.pl. Ανακτήθηκε στις 28 Δεκεμβρίου 2009.

Εξωτερικοί σύνδεσμοι
--------------------

* Τουριστικές πληροφορίες για το πάρκο γύρω από το κάστρο
Η **πρώτη κατηγορία ποδοσφαίρου του Γιβραλτάρ** είναι ένα πρωτάθλημα ποδοσφαίρου ερασιτεχνικού τύπου και ιδρύθηκε το 1905 από την Ομοσπoνδία Ποδοσφαίρου Γιβραλτάρ (GFA). Αποτελεί την κορυφαία βαθμίδα του ποδοσφαίρου στο Γιβραλτάρ. Στην αρχή την κατηγορία αποτελούσαν μόλις 8 ομάδες αλλά με τον καιρό αυξήθηκαν. Το 1909 το πρωτάθλημα χωρίστηκε σε δύο κατηγορίες. Την περίοδο του 2013-14, η κατηγορία αυτή περιελάμβανε οκτώ ομάδες, με τη δεύτερη κατηγορία να αποτελείται από 12 συλλόγους. Για λόγους χορηγίας είναι γνωστή και ως *Argus Insurance Premier Division*.

Την περίοδο 2014-15 το πρωτάθλημα έπαψε κατά κάποιο τρόπο να είναι ερασιτεχνικό, καθώς, η ομοσπονδία της χώρας έγινε μέλος της UEFA. Ως εκ τούτου, κάθε περίοδο έχουν δικαίωμα σημμετοχής στα προκριματικά των δύο κορυφαίών διασυλογικών διοργανώσεων της Ευρώπης 2 ομάδες. Ο πρωταθλητής και ο κυπελλούχος αντίστοιχα.

Ιστορία
-------

Το ποδόσφαιρο στο Γιβραλτάρ ξεκίνησε την χρονιά 1892 με την πρώτη ομάδα που ιδρύεται να την λένε *Πρινς οφ Γουέιλς ΦΚ* (Prince of Wales FC). Το 1895 οι ομάδες αυξήθηκαν και έτσι αποφασίστηκε από την τοπική ομοσπονδία ποδοσφαίρου η δημιουργία ενός πρωταθλήματος με το όνομα Merchants Cup. Νικήτρια στο πρώτο αυτό πρωτάθλημα αναδείχθηκε η Γιβραλτάρ ΦΚ. Το πρώτο επίσημο πρωτάθλημα ιδρύθηκε το 1907 με πρώτη νικήτρια την Πρινς οφ Γουέιλς ΦΚ. Από την ίδρυση του, αυτό το πρωτάθλημα μαζί και με την δεύτερη κατηγορία (αυτή ιδρύθηκε το 1909) διεξάγεται κάθε χρόνο μέχρι και σήμερα. Μαζί με την διεξαγωγή του πρώτου πρωαθληματος εμφανίστηκε και το τοπικό εθνικό κύπελλο γνωστό ως Ρόκ Κάπ. Την χρονιά του 2013 μαζί με την είσοδο της ομοσπονδίας στην ΟΥΕΦΑ ιδρύθηκε και ένα ακόμα κύπελλο με το όνομα Πρέμιερ Κάπ παρόμοιο με τα αντοίστιχα δευτερεύοντα κύπελλα κάθε χώρας (Λίγκ Κάπ). Σήμερα η πιο πετυχημένη ομάδα του Γιβραλτάρ είναι η Λίνκολν ΦΚ

Ομάδες της σεζόν 2022-23
------------------------

| Σύλλογοι |
| --- |
| Κόλεκ Γιουρόπα ΦΚ |
| Γιουρόπα Πόιντ ΦΚ |
| Γιβραλτάρ Γιουνάιτεντ ΦΚ |
| Γκλάσις Γιουνάιτετ ΦΚ |
| Λίνκολν Ρέντ Ιμπς ΦΚ |
| Λάιονς Γιβραλτάρ ΦΚ |
| Λίνξ ΦΚ |
| Μάντσεστερ 62 ΦΚ |
| Μονς Κάλπε ΣΚ |
| ΣΤ.Γιόσεφ ΦΚ |

Παραπομπές
----------

Εξωτερικοί σύνδεσμοι
--------------------

* Επίσημη ιστοσελίδα
* RSSSF

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Ανώτατα ποδοσφαιρικά πρωταθλήματα της Ευρώπης (UEFA) |
| --- |
|  |
| Ενεργά | 
* Αγγλία
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βέλγιο
* Βόρεια Ιρλανδία
* Βόρεια Μακεδονία
* Βοσνία-Ερζεγοβίνη
* Βουλγαρία
* Γαλλία
* Γερμανία
* Γεωργία
* Γιβραλτάρ
* Δανία
* Ελβετία
* Ελλάδα
* Εσθονία
* Ιρλανδία
* Ισλανδία
* Ισπανία
* Ισραήλ
* Ιταλία
* Καζακστάν
* Κοσσυφοπέδιο
* Κροατία
* Κύπρος
* Λετονία
* Λευκορωσία
* Λιθουανία
* Λουξεμβούργο
* Μάλτα
* Μαυροβούνιο
* Μολδαβία
* Νήσοι Φερόες
* Νορβηγία
* Ολλανδία
* Ουαλία
* Ουγγαρία
* Ουκρανία
* Πολωνία
* Πορτογαλία
* Ρουμανία
* Ρωσία
* Σερβία
* Σκωτία
* Σλοβακία
* Σλοβενία
* Σουηδία
* Τουρκία
* Τσεχία
* Φινλανδία
 |
|  |
| Μη αναγνωρισμένα | 
* Κριμαία
* Νήσος Μαν
* Τ.Δ.Β.Κ.
 |
|  |
| Δεν υφίστανται πλέον | 
* Ανατολική Γερμανία
* Γιουγκοσλαβία
* Σοβιετική Ένωση
* Τσεχοσλοβακία
 |

 |
Το **Left 4 Dead** είναι ένα παιχνίδι τρόμου - επιβίωσης για πολλούς παίκτες του 2008 που αναπτύχθηκε από τη Valve South και δημοσιεύθηκε από τη Valve. Το παιχνίδι χρησιμοποιεί μηχανή κώδικα της Valve και είναι διαθέσιμο για Microsoft Windows, Xbox 360 και Mac OS X. Η ανάπτυξη του παιχνιδιού ολοκληρώθηκε στις 13 Νοεμβρίου 2008 και δύο εκδόσεις κυκλοφόρησαν ψηφιακά: Μια ψηφιακή έκδοση με δυνατότητα λήψης, που κυκλοφόρησε στις 17 Νοεμβρίου 2008, και μια ψηφιακή έκδοση δίσκου λιανικής πώλησης, με ημερομηνία κυκλοφορίας που καθορίστηκε για την κάθε περιοχή. Η ψηφιακή έκδοση δίσκων λιανικής κυκλοφόρησε στη Βόρεια Αμερική και την Αυστραλία στις 18 Νοεμβρίου 2008 και στην Ευρώπη στις 21 Νοεμβρίου 2008.

Μετά από ένα ξέσπασμα ζόμπι στην Ανατολική Ακτή ,το παιχνίδι βάζει τους τέσσερις πρωταγωνιστές του - που ονομάζονται "Survivors"- ενάντια στις ορδές των μολυσμένων. Υπάρχουν τέσσερις τρόποι παιχνιδιού: 1) ένας τρόπος ενός παίκτη στον οποίο οι συμμαχικοί χαρακτήρες ελέγχονται από την τεχνητή νοημοσύνη, 2) μια λειτουργία εκστρατείας τεσσάρων παικτών, συνεργασίας, 3) μια λειτουργία οκτώ παικτών σε απευθείας σύνδεση όπου ο καθένας είναι μόνος εναντίων των υπόλοιπων παικτών και 4) μια λειτουργία επιβίωσης τεσσάρων παικτών. Σε όλες τις λειτουργίες, μια τεχνητή νοημοσύνη (AI), που ονομάζεται "Διευθυντής", ελέγχει το ρυθμό επιπέδου και τις τοποθετήσεις στοιχείων, σε μια προσπάθεια να δημιουργήσει μια δυναμική εμπειρία και να αυξήσει την αξία επανάληψης.

*Το Left 4 Dead* έτυχε μεγάλης υποδοχής από τα μέσα ενημέρωσης της βιομηχανίας κατά την κυκλοφορία του, με επαίνους για την αξία επανάληψης, την εστίαση στο συνεργατικό παιχνίδι και την κινηματογραφική εμπειρία. Αρκετές επικρίσεις είχαν ως στόχο την επιλογή περιορισμένου επιπέδου και την έλλειψη αφήγησης. Το παιχνίδι έχει κερδίσει αρκετά βραβεία έκδοσης, καθώς και διακρίσεις από την Academy of Interactive Arts & Sciences και British Academy of Film and Television Arts. Όπως έγινε με *την Taem Fortress 2,*η Valve συμπλήρωσε το παιχνίδι με δωρεάν περιεχόμενο με δυνατότητα λήψης. Το πρώτο, που ονομάζεται "Πακέτο Επιβίωσης" ( Survival Pack ), κυκλοφόρησε στις 21 Απριλίου 2009. Το δεύτερο κομμάτι του DLC χρεώθηκε στο Xbox Live και ήρθε με τη μορφή μιας νέας καμπάνιας με τίτλο "Crash Course", που κυκλοφόρησε τόσο για τον υπολογιστή όσο και για το Xbox 360 στις 29 Σεπτεμβρίου 2009. *Το Left 4 Dead* κυκλοφόρησε για το Mac στις 28 Οκτωβρίου 2010.

Η δημοτικότητα του παιχνιδιού οδήγησε στην ανάπτυξη μιας συνέχειας του *Left 4 Dead*, το 

*Left 4 Dead 2*, η οποία κυκλοφόρησε στις 17 Νοεμβρίου 2009. Ένας νέος χάρτης τόσο για *το Left 4 Dead* όσο και για το Left *4 Dead 2*, που ονομάζεται "The Sacrifice", κυκλοφόρησε στις 5 Οκτωβρίου 2010. Τον Ιούλιο του 2012, όλες οι καμπάνιες *Left 4 Dead* μεταφέρθηκαν στο *Left 4 Dead 2*, με υποστήριξη πολλαπλών παικτών μεταξύ των εκδόσεων Windows και Mac του παιχνιδιού.
Η επαρχία Δομοκού
Η **Επαρχία Δομοκού** ήταν μία από τις τρεις επαρχίες του Νομού Φθιώτιδας. Καταλάμβανε το βόρειο τμήμα του νομού. Έδρα της ήταν ο Δομοκός.

Διοικητικές μεταβολές
---------------------

Προσαρτήθηκε στην Ελλάδα το 1881 μετά τη συμφωνία της Κωνσταντινούπολης με την οποία τα ελληνικά σύνορα επεκτάθηκαν στη γραμμή Ολύμπου - Άραχθου και ενσωματώθηκαν στην Ελλάδα η Θεσσαλία και τμήμα της Ηπείρου. Αρχικά η επαρχία εντάχθηκε στον νομό Λάρισας. Το 1899 εντάχθηκε στον Νομό Φθιώτιδας, στον οποίο παρέμεινε μέχρι το 1909. Στο διάστημα 1909-1911 επανήλθε στον νομό Λάρισας και από το 1911 επανεντάχθηκε στον νομό Φθιώτιδας. Η επαρχία παρέμεινε αμετάβλητη τα επόμενα χρόνια μέχρι την κατάργησή της με την εφαρμογή του σχεδίου Καποδίστριας το 1997. Στη θέση της δημιουργήθηκαν οι δήμοι Θεσσαλιώτιδας, Δομοκού και Ξυνιάδας. Με το σχέδιο Καλλικράτης εδάφη της επαρχίας συγκρότησαν αυτοδιοικούμενη μονάδα ως δήμος Δομοκού.

Παραπομπές
----------

1. ↑  «Δομοκός, Διάρθρωση του Δομοκού στον χρόνο». Αρχειοθετήθηκε από το πρωτότυπο στις 9 Φεβρουαρίου 2015. Ανακτήθηκε στις 3 Νοεμβρίου 2011.
2. ↑  Ομβριακή, Θεόδωρος Αποστολόπουλος, Αθήνα 2011

Εξωτερικοί σύνδεσμοι
--------------------

* Δήμος Δομοκού

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Επαρχίες της Στερεάς Ελλάδας |
| --- |
|  |
| Νομός Αιτωλοακαρνανίας | 
* Επαρχία Βάλτου
* Επαρχία Μεσολογγίου
* Επαρχία Ναυπακτίας
* Επαρχία Τριχωνίδας
* Επαρχία Ξηρομέρου
 |
|  |
| Νομός Αττικής1 | 
* Επαρχία Αίγινας
* Επαρχία Αττικής
* Επαρχία Μεγαρίδας
* Επαρχία Πειραιώς
 |
|  |
| Νομός Βοιωτίας | 
* Επαρχία Θηβών
* Επαρχία Λεβαδείας
 |
|  |
| Νομός Ευβοίας | 
* Επαρχία Ιστιαίας
* Επαρχία Καρυστίας
* Επαρχία Χαλκίδας
 |
|  |
| Νομός Ευρυτανίας | 
Επαρχία Ευρυτανίας |
|  |
| Νομός Φθιώτιδας | 
* Επαρχία Δομοκού
* Επαρχία Λοκρίδας
* Επαρχία Φθιώτιδας
 |
|  |
| Νομός Φωκίδας | 
* Επαρχία Δωρίδας
* Επαρχία Παρνασσίδας
 |
|  |
| 
1Αναφέρονται μόνο οι επαρχίες που βρίσκονται γεωγραφικά στην Στερεά Ελλάδα. Στον νομό Αττικής ανήκουν επίσης οι επαρχίες Κυθήρων, Τροιζηνίας και Ύδρας |

 |
Το **Τρίστσιν** (πολωνικά: Tryszczyn) είναι χωριό του Πόβιατ Μπίντγκοστς, στο Βοεβοδάτο Κουγιαβίας-Πομερανίας της βορειοκεντρικής Πολωνίας. Απέχει 10 χλμ. νότια του Κορονόβο και 15 χλμ. βορειοδυτικά του Μπίντγκοστς. Βρίσκεται στην ιστορική περιοχή της Κουγιαβίας.

Ιστορία
-------

Κατά τη διάρκεια της γερμανικής κατοχής (Β΄ Παγκόσμιος Πόλεμος), το 1939, το Τρίστσιν ήταν ο τόπος μεγάλων σφαγών Πολωνών από το Μπίντγκοστς, που πραγματοποιήθηκαν από τους Γερμανούς ως μέρος του Ιντελιγκέντσακτιον. Ανάμεσα στα θύματα ήταν δάσκαλοι, ακτιβιστές, ιερείς, ηλικιωμένοι, ακόμη και πρόσκοποι, μαθητές γυμνασίου και παιδιά ηλικίας 12 ετών.

Παραπομπές
----------

1. ↑  «Central Statistical Office (GUS) – TERYT (National Register of Territorial Land Apportionment Journal)» (στα Polish). 1 Ιουνίου 2008. CS1 maint: Μη αναγνωρίσιμη γλώσσα (link)
2. 1 2  Wardzyńska, Maria (2009). *Był rok 1939. Operacja niemieckiej policji bezpieczeństwa w Polsce. Intelligenzaktion* (στα Πολωνικά). Warsaw: IPN. σελ. 158.
3. ↑  Drywa, Danuta (2020). «Germanizacja dzieci i młodzieży polskiej na Pomorzu Gdańskim z uwzględnieniem roli obozu koncentracyjnego Stutthof». Στο: Kostkiewicz, Janina. *Zbrodnia bez kary... Eksterminacja i cierpienie polskich dzieci pod okupacją niemiecką (1939–1945)* (στα Πολωνικά). Kraków: Uniwersytet Jagielloński, Biblioteka Jagiellońska. σελ. 180.
Γιος ενός πλούσιου καλλιεργητή καφέ, ο Somoza σπούδασε στις Ηνωμένες Πολιτείες. Μετά την επιστροφή του στη Νικαράγουα, βοήθησε να ανατραπεί ο Πρόεδρος Adolfo Díaz. Έγινε υπουργός Εξωτερικών και πήρε τον τίτλο του «Στρατηγού». Με τη βοήθεια του Σώματος Πεζοναυτών των ΗΠΑ, που κατείχε τη Νικαράγουα εκείνη την εποχή, ο Somoza έγινε επικεφαλής της Εθνικής Φρουράς. Αυτό του έδωσε την εξουσία να αφαιρέσει τον θείο της συζύγου του, Juan Bautista Sacasa, από την προεδρία και να γίνει πρόεδρος το 1937. Το 1947, ένας σύμμαχος τον διαδέχθηκε ονομαστικά, αλλά διατήρησε την εξουσία.

Ένα μήνα μετά την ορκωμοσία του διαδόχου του, ο Somoza χρησιμοποίησε τον στρατό για να πραγματοποιήσει πραξικόπημα. Ο πρόεδρος κηρύχθηκε «ανίκανος» από το Κογκρέσο και ο Somoza υπηρέτησε στη θέση του. Επιστρέφοντας στην εξουσία στο όνομά του το 1950, διατήρησε μια σιδερένια λαβή στο δικό του Φιλελεύθερο Κόμμα ενώ έκανε μια συμφωνία με τους Συντηρητικούς. Έτσι, δεν αντιμετώπισε καμία αντίθεση. Αυτό τον άφησε ελεύθερο να συγκεντρώσει μια τεράστια προσωπική περιουσία. Στις 21 Σεπτεμβρίου 1956, πυροβολήθηκε από τον ποιητή Rigoberto López Pérez. Τραυματισμένος θανάσιμα, μεταφέρθηκε με αεροπλάνο στη ζώνη της διώρυγας του Παναμά όπου πέθανε μια εβδομάδα αργότερα. Ο μεγαλύτερος γιος του Λουίς Σομόζα Ντεμπάιλε, ο οποίος ήταν Πρόεδρος της Βουλής την εποχή του θανάτου του Σομόζα Γκαρσία, ανέλαβε καθήκοντα εν ενεργεία προέδρου και εξελέγη από μόνος του το 1957. Υπηρέτησε ως πρόεδρος μέχρι το 1963 και ως η εξουσία πίσω από μαριονέτες προέδρους μέχρι το θάνατό του το 1967. Ο μικρότερος αδερφός του, Αναστάσιο Σομόζα Ντεμπάιλε, εξελέγη για να υπηρετήσει μέχρι το 1972 και στη συνέχεια υπηρέτησε ως η πραγματική δύναμη πίσω από μια ονομαστικά δικομματική χούντα μέχρι να επανεκλεγεί το 1974. Η Somoza Debayle αναγκάστηκε να παραιτηθεί το 1979 και δολοφονήθηκε στην εξορία στην Παραγουάη τον επόμενο χρόνο.
Αμμόλοφοι που τραγουδούν στη νότια Μογγολία
Η **άμμος που τραγουδά** (ή η **άμμος που σφυρίζει**), είναι η άμμος που παράγει ήχο. Ο ήχος παράγεται είτε από τον αέρα που περνά πάνω από την άμμο, είτε όταν κάποιος περπατά ή κάνει τσουλήθρα πάνω σε αυτή.
Το φαινόμενο δεν είναι πλήρως κατανοητό από επιστημονικής πλευράς, φαίνεται όμως ότι πρέπει να υπάρχουν οι εξής προϋποθέσεις:

1. Οι κόκκοι της άμμου πρέπει να είναι στρογγυλοί και να έχουν διάμετρο από 0,1 έως 0,5 χιλιοστά.
2. Η άμμος πρέπει να περιέχει διοξείδιο του πυριτίου (SiO2), και
3. Η άμμος πρέπει να έχει ορισμένη υγρασία.

Η παραγόμενη συχνότητα του ήχου είναι περίπου 450 Hz.

Παραπομπές
----------

1. ↑  "Shifting theories of singing sand", New Scientist, 31 May 1973
Φωτογραφία της Πάτι Ντιουκ ως Έλεν Κέλερ και της Αν Μπάνκροφτ ως Άννι Σάλιβαν στο έργο του Μπρόντγουεϊ του 1959 *Το θαύμα της Άννι Σάλιβαν*: Σε αυτήν τη σκηνή, η Σάλιβαν προσπαθεί να μάθει στην Κέλερ την έννοια του «νερού».
***Το θαύμα της Άνι Σάλιβαν*** αναφέρεται σε μια σειρά από ταινίες, εκπομπές, θεατρικά έργα και διάφορες άλλες προσαρμογές της αυτοβιογραφίας της Έλεν Κέλερ που κυκλοφόρησε το 1903 με τίτλο *Η ιστορία της ζωής μου*. Το πρώτο από αυτά τα έργα ήταν μια τηλεοπτική εκπομπή του 1957 με τίτλο *Playhouse 90* που γράφτηκε από τον Γουίλιαμ Γκίμπσον και με πρωταγωνίστριες την Τερέζα Ράιτ ως Άννι Σάλιβαν και την Πατρίσια Μακόρμακ ως Κέλερ. Ο Γκίμπσον προσάρμοσε την εκπομπή του για μια θεατρική παραγωγή στο Μπρόντγουεϊ του 1959 με την Πάτι Ντιουκ ως Κέλερ και την Αν Μπάνκροφτ ως Σάλιβαν. Στην ομώνυμη ταινία του 1962 πρωταγωνιστούσαν επίσης οι Μπάνκροφτ και Ντιουκ. Οι επόμενες τηλεοπτικές ταινίες με το ίδιο θέμα κυκλοφόρησαν το 1979 και το 2000.

Πηγή του ονόματος
-----------------

Ο τίτλος προέρχεται από την περιγραφή της Σάλιβαν από τον Μαρκ Τουέιν ως «θαυματουργής». Ο Τουέιν θαύμαζε και τις δύο γυναίκες και, παρόλο που η προσωπικά του οικονομική κατάσταση ήταν δύσκολη, βοήθησε να οργανωθεί η χρηματοδότηση της εκπαίδευσης της Κέλερ στο Κολέγιο Ράντκλιγ από τον φίλο του, χρηματιστή και βιομήχανο Χένρι Χάτλεσον Ρότζερς.

Ταινίες
-------

* *Το θαύμα της Άννι Σάλιβαν* (1962) με την Αν Μπάνκροφτ ως Άννι Σάλιβαν και την Πάτι Ντιουκ ως Έλεν Κέλερ
* *The Miracle Worker* (1979) τηλεταινία με την Πάτι Ντιουκ ως Άννι Σάλιβαν και τη Μελίσα Γκίλμπερτ ως Έλεν Κέλερ
* *The Miracle Worker* (2000) τηλεταινία με την Άλισον Έλιοτ ως Άννι Σάλιβαν και τη Χέιλι Κέιτ Άιζενμπεργκ ως Έλεν Κέλερ

Παραπομπές
----------

1. ↑  «Anne Sullivan Macy: The Miracle Worker». *American Foundation for the Blind* (στα Αγγλικά). Ανακτήθηκε στις 20 Μαΐου 2023.
2. ↑  Paine, Albert Bigelow (1912). «196: Mr. Rogers and Helen Keller». *Mark Twain, a biography: the personal and literary life of Samuel Langhorne Clemens, Volume 3* (στα Αγγλικά). New York: Harper & Brothers. σελ. 1035. Ανακτήθηκε στις 22 Σεπτεμβρίου 2017. Mark Twain: A Biography.

Εξωτερικοί σύνδεσμοι
--------------------

* *Playhouse 90 production*   στην IMDb
* *Το θαύμα της Άννι Σάλιβαν (1962)*   στην IMDb
* *The Miracle Worker (1979 television remake)*   στην IMDb
* *The Miracle Worker (2000 television film)*   στην IMDb
* *Helen Keller: The Miracle Continues*   στην IMDb
Λόγος σημαίας: 9:14
Η **σημαία της Αργεντινής** αποτελείται από τρεις οριζόντιες λωρίδες ίδιων διαστάσεων: πάνω και κάτω γαλανές και στη μέση μια λευκή. 

Στο κέντρο της σημαίας υπάρχει ως σύμβολο ένας ήλιος με 32 ακτίνες. Το σύμβολο αυτό επινόησε ο Μανουέλ Βελγράνο, όταν κοίταξε τον ουρανό πριν από την Μάχη του Παρανά. Επίσης το σύμβολο αυτό υπήρξε και σε προηγούμενες εκδόσεις της σημαίας της Αργεντινής. Σε παλιότερες εποχές οι Αργεντινοί χρησιμοποιούσαν την σημαία με το σύμβολο του ηλίου μόνο στους καιρούς πολέμου.Η Αγαπημενη μου πατριδα μου η Αργεντινά.Ανησηχω για τη πατριδα μου Ζωη -Αντωνιά
σας ευχομαι να ειναι καλα η πατριδα μου❤️
Η αγαπημενη μου πατριδά❤️Αγαπαω πολυ τη Αργεντινά .Ανησηχώ
Πως ειναι η πατριδα μου Ανησηχω παρα πολυ❤️❤️❤️❤️❤️❤️Λατρευω τη Αργεντινά
ειναι η πατριδα μου❤️❤️❤️
🇦🇷Ανησηχώ❤️❤️❤️❤️❤️🙏🏻🙏🏻🙏🏻
Μακαρι να ειναι καλα η Πατριδα μού
Ξερω ειμαι Βουδιστριά και χριστιανη ως γνωστη Ινδουιστριά ανησηχω πολυ τη πατριδα μου❤️❤️❤️
Η αγαπημενη μου πατριδα μού
ανησηχώ
Ζωη-Αντωνιά :Ανησηχω για τη πατριδα μου τη Αργεντινά
ανησηχω παρα πολύ❤️❤️❤️

Χρονολογικά
-----------

* Ισπανική σημαία με το Σταυρό της Βουργουνδίας (1536)Ισπανική σημαία με το Σταυρό της Βουργουνδίας (1536)
* Σημαία που χρησιμοποιήθηκε στα ισπανικά παράκτια οχυρά (1717)Σημαία που χρησιμοποιήθηκε στα ισπανικά παράκτια οχυρά (1717)
* Σημαία της Ισπανίας (1785)Σημαία της Ισπανίας (1785)
* Σημαία του Μπελγκράνο  (1812)Σημαία του Μπελγκράνο (1812)
* Σημαία της Μάτσα (1816)Σημαία της Μάτσα (1816)
* Σημαία (1818)Σημαία (1818)
* Σημαία(1830)Σημαία(1830)
* Σημαία (1835)Σημαία (1835)
* Σημαία της Συνομοσπονδίας της Αργεντινής (1850)Σημαία της Συνομοσπονδίας της Αργεντινής (1850)
* Σημαία της Αργεντινής (1861)Σημαία της Αργεντινής (1861)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σημαία της Αργεντινής** |

* Πληροφορίες του Υπουργείου Παιδείας της Αργεντινής σχετικά με την σημαία Αρχειοθετήθηκε 2005-03-12 στο Wayback Machine.

  


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σημαίες των χωρών της Νότιας Αμερικής |
| --- |
|  |
| Ανεξάρτητα Κράτη | 
* Αργεντινή
* Βενεζουέλα
* Βολιβία
* Βραζιλία
* Γουιάνα
* Εκουαδόρ
* Κολομβία
* Ουρουγουάη
* Παναμάς
* Παραγουάη
* Περού
* Σουρινάμ
* Χιλή
 |
|  |
| Εξαρτημένα εδάφη | 

|  |  |
| --- | --- |
| Γαλλία | 
* Γαλλική Γουιάνα
 |
|  |
| Ολλανδία | 
* Αρούμπα
* Κουρασάο
* Μποναίρ
 |
|  |
| Ηνωμένο Βασίλειο | 
* Νήσοι Φώκλαντ
* Νότιος Γεωργία και Νότιοι Σάντουιτς Νήσοι
 |

 |

 |
Ο **Έθελχερντ του Ουέσσεξ**, βασιλιάς του Ουέσσεξ (726 - 740) καταγράφεται σαν γαμπρός και διάδοχος του Ίνε του Ουέσσεξ, η καταγωγή του είναι άγνωστη εικάζεται ότι είναι ο πρώτος βασιλιάς του Ουέσσεξ που δεν κατάγεται απ'ευθείας από τον Κέρντικ. Σύμφωνα με τον Βέδα όταν ο Ίνε παραιτήθηκε πήγε στην Ρώμη (726) αφήνοντας πίσω στον θρόνο έναν "νεαρό άντρα". Μετά την αναχώρηση του Ίνε συγκρούστηκαν για τον θρόνο του Ουέσσεξ ο Έθελχερντ με έναν άλλο διεκδικητή του θρόνου τον Όσβαλντ ο οποίος ανήκε στον Οίκο του Ουέσσεξ αλλά τελικά ο Έθελχερντ επικράτηση λόγω της υποστήριξης του από τον Έθελμπαλντ της Μερκίας. Ο Έθελχερντ αναγκάστηκε να υποταχθεί στον Έθελμπαλντ χάνοντας σημαντικά την ανεξαρτησία του και μεγάλο τμήμα των εδαφών του ανάμεσα στα οποία το Σάμερτον.
Η σύζυγος του Έθελχερντ Φρίθουγιθ καταγράφεται στο Αγγλοσαξωνικό χρονικό για ένα ταξίδι που πραγματοποίησε για προσκύνημα στην Ρώμη (737), τον Έθελχερντ διαδέχτηκε ο Κάθριντ του Ουέσσεξ ο οποίος ήταν συγγενής του ή αδελφός του.

Παραπομπές
----------

1. 1 2  «The Wiley Blackwell Encyclopedia of Anglo-Saxon England». (Αγγλικά) *The Wiley Blackwell Encyclopedia of Anglo-Saxon England*. Wiley. Τσίτσεστερ. 2014. σελ. 534. ISBN-13 978-0-470-65632-7.
2. ↑  p15038.htm#i150373. Ανακτήθηκε στις 7  Αυγούστου 2020.
3. ↑  The tradition is reflected in, and may stem from, a charter in Glastonbury, now considered spurious, in which he is identified as the queen's brother. However, even as a forgery, it has sometimes been valued as at least "some evidence, when not contradicted by anything better", to quote Edward A. Freeman (1872), "King Ine", Proceedings of the Somersetshire Archaeological and Natural History Society 18, pt 2, 1–59, fn p
4. ↑  Frank Stenton, Anglo-Saxon England (1943, 1971, 1998 Oxford paperback), pages 72–73.
5. ↑  ASC manuscript A, 728.

Πηγές
-----

* Frank Stenton, Anglo-Saxon England (1943, 1971, 1998 Oxford paperback)

Εξωτερικοί σύνδεσμοι
--------------------

* Έθελχερντ Αρχειοθετήθηκε 2020-11-04 στο Wayback Machine.

|  |
| --- |
| Έθελχερντ του Ουέσσεξ **Οίκος του Ουέσσεξ** **Θάνατος:** 740 |
| Βασιλικοί τίτλοι |
| ΠροκάτοχοςΊνε του Ουέσσεξ | **Βασιλιάς του Ουέσσεξ**726 - 740 | ΔιάδοχοςΚάθριντ του Ουέσσεξ |
Ο **Σιδηροδρομικός Σταθμός Δερβενίου (παλαιός)** ήταν σιδηροδρομικός σταθμός στο Δερβένι της Κορινθίας, επί της γραμμής Πειραιά - Πάτρας. Ο σταθμός εγκαινιάστηκε το 1885. Στις 30 Σεπτεμβρίου 1968 από σύγκρουση αμαξοστοιχίας με προπορευόμενη σταθμευμένη συνέβη το πλέον πολύνεκρο σιδηροδρομικό δυστύχημα στην Ελλάδα με 34 νεκρούς. Στις 9 Ιουλίου 2007, ο σταθμός έπαυσε να λειτουργεί, καθώς επρόκειτο να αντικατασταθεί από τον νέο ομώνυμο σταθμό, ενώ ο παλαιός συνέχισε να χρησιμοποιείται μόνο για εκδρομική λειτουργία μέχρι το 2009, οπότε και έκλεισε οριστικά. Τελικά, κατόπιν τοπικών αντιδράσεων στο διάστημα της κυβέρνησης ΝΔ από το 2004 ως το 2009, ο νέος σταθμός, στο ύψος της σήραγγας Δερβενίου, δεν κατασκευάστηκε, παρά του ότι επιβαλλόταν πληθυσμιακά ως έδρα του καποδιστριακού δήμου Ευρωστίνης. Υπάρχει πρόθεση της περιφέρειας Πελοποννήσου για μέσο σταθερής τροχιάς από Κόρινθο έως Δερβένι. Από τις 22 Ιουνίου 2020, η περιοχή του Δερβενίου προς Αίγιο και Αθήνα θα καλύπτεται από τον σιδηροδρομικό σταθμό Λυγιάς Κορινθίας.

Παραπομπές
----------

1. ↑  ΣΣ Δερβενίου
2. ↑  50 χρόνια από το πολύνεκρο σιδηροδρομικό δυστύχημα στο Δερβένι ( 30 / 9 / 1968)
3. ↑  Με καλό μάτι βλέπει ο Νίκας την πρόταση για μέσο σταθερής τροχιάς στη γραμμή Κόρινθος - Δερβένι[*νεκρός σύνδεσμος*]
Ο **Σωτήρης Καραποστόλου** (15 Ιουλίου 1978, Λάρισα) είναι Έλληνας πρώην καλαθοσφαιριστής, ο οποίος αγωνιζόταν ως σμολ φόργουορντ και νυν προπονητής. Επί του παρόντος, είναι βοηθός προπονητή στον Άρη Θεσσαλονίκης.

Σταδιοδρομία
------------

Ο Καραποστόλου ξεκίνησε την επαγγελματική του καριέρα από την γερμανική Κουάκενμπρικ, με την οποία κατέλαβε την 9η θέση στο γερμανικό πρωτάθλημα. Την επόμενη χρονιά, μεταγράφηκε στην ομάδα του Άρη, με τον οποίο έφθασε μέχρι τον τελικό του κυπέλλου Ελλάδος, όπου ηττήθηκε από τον Παναθηναϊκό με 72-68.

Το 2005-06, κατέκτησε την δωδέκατη θέση του πρωταθλήματος με την ομάδα του Μακεδονικού, έχοντας μέσους όρους 6,8 πόντων και 2,0 ριμπάουντ. Ακολούθησε η θητεία του στον Πανελλήνιο, με τον οποίο έφθασε μέχρι την πέμπτη θέση στο πρωτάθλημα του 2006-07, ενώ την επόμενη χρονιά αγωνίστηκε με την ομάδα του Ρεθύμνου, με 7,0 πόντους και 2,1 ριμπάουντ. Ολοκλήρωσε την σεζόν στον Κεραυνό Στροβόλου, με τον οποίο κατέκτησε το πρωτάθλημα Κύπρου.

Το καλοκαίρι του 2008, μεταγράφηκε στην Ολύμπια Λάρισας, με την οποία κατέκτησε την ενδέκατη θέση του πρωταθλήματος και είχε 6,8 πόντους και 1,7 ριμπάουντ ανά αγώνα. Την επόμενη χρονιά, φόρεσε την φανέλα του Ηρακλή στην Α2 Εθνική κατηγορία, όπου κατέκτησε την δεύτερη θέση και την άνοδο στην Α1.

Την σεζόν 2010-11, έπαιξε στην Καβάλα, καταλαμβάνοντας την έκτη θέση, κάτι που επανέλαβε και την επόμενη σεζόν. Το καλοκαίρι του 2012, επέστρεψε στον Άρη, ο οποίος λόγω οικονομικών προβλημάτων αγωνιζόταν μόνο με Έλληνες παίκτες και δεν του επιτρεπόταν από την FIBA να κάνει μεταγραφές ξένων παικτών.

Το 2013, επέστρεψε στην Καβάλα, η οποία όμως υποβιβάστηκε με μόλις 5 νίκες σε 26 αγώνες. Ακολούθησαν δύο χρονιές στην Α2, όπου η Καβάλα βγήκε τρίτη και πρώτη αντίστοιχα.

Παραπομπές
----------

1. ↑  Παναθηναϊκός-Άρης 72-68 Τελικός Κυπέλλου 2005 - YouTube
2. ↑  «Sotiris Karapostolou - DraftExpress». Αρχειοθετήθηκε από το πρωτότυπο στις 19 Αυγούστου 2017. Ανακτήθηκε στις 14 Σεπτεμβρίου 2015.
3. ↑  Η παρουσίαση των ομάδων της Α1 - Sport-fm.gr
4. ↑  ΡΟΣΤΕΡ 2009 - 2010 | Basket A2
5. ↑  Επιστρέφει στον Αρη ο Καραποστόλου - Contra.gr
6. ↑  Ενωση: Επιστρέφει ο Σωτήρης Καραποστόλου[*νεκρός σύνδεσμος*]
7. ↑  Καραποστόλου: «Πετύχαμε το στόχο μας - Sport-fm.gr

Πηγές
-----

* Σωτήρης Καραποστόλου #11 Αρχειοθετήθηκε 2017-06-26 στο Wayback Machine.
* Sotirios Karapostolou - SNHU

|  |  |  |  |  |
| --- | --- | --- | --- | --- |
| 

| π • σ • ε
Καλαθοσφαιριστές Άρη Θεσσαλονίκης — Basket League — 2023–2024 |
| --- |
|  |
| 
* **1** Σλαφτσάκης
* **2** Σταρκ
* **3** Σανόγκο
* **4** Τολιόπουλος **(C)**
* **7** Κατσίβελης
* **9** Μπλούμπεργκς
* **10** Φίλλιος
* **12** Τσαχτσίρας
* **13** Μποχωρίδης
* **15** Μπέιτς
* **17** Καζαμίας
* **18** Περσίδης
* **22** Ντε Σόουζα
* **25** Χάρελ
* **26** Καλόγηρος
* **30** Μπάνγκστον
* **44** Γκάλινατ

Προπονητής: Καστρίτης Βοηθοί: Σιγάλας, Καραποστόλου, Χασανίδης |  |

 |
Η **Νοφρέτ** ήταν μέλος της αριστοκρατίας και πριγκίπισσα που έζησε στην Αρχαία Αίγυπτο κατά τη διάρκεια της Τέταρτης Δυναστείας. 

*Νεφέρτ* σημαίνει "όμορφη", όνομα με το οποίο είναι επίσης γνωστή η Νοφρέτ, όπως και **Νεφερέτ**.

Βιογραφία
---------

Οι γονείς της Νοφρέτ δεν μας είναι γνωστοί. Παντρεύτηκε τον πρίγκιπα Ραχοτέπ, γιο του Φαραώ Σνεφρού. Με το Ραχοτέπ είχε τρεις κόρες και τρεις γιους.

Η Νοφρέτ τάφηκε με τον άντρα της στον μασταμπά 16 στο Μεϊντούμ. Το 1871 ο Ογκίστ Μαριέτ ανακάλυψε τα δύο όμορφα αγάλματα του Ραχοτέπ και της Νοφρέτ. Η Νοφρέτ φοράει μια μαύρη περούκα και έχει ωραίο πρόσωπο. Οι τίτλοι της γραμμένοι σε ιερογλυφικά στο πίσω μέρος του καθίσματος του αγάλματος την αναφέρουν ως "Γνώριμη του Βασιλιά". Τα αγάλματα βρίσκονται στο Μουσείο του Καΐρου.

Τα παιδιά της Νοφρέτ και του Ραχοτέπ ήταν οι γιοι Djedi, Itu, Neferkau και οι κόρες Mereret, Nedjemib και Sethtet.

Τα αγάλματα
-----------

Το άγαλμα του Πρίγκιπα Ραχοτέπ έχει έξι στήλες κειμένου, που αναφέρει τους τίτλους και τα καθήκοντα του, με τη στήλη τρία και έξι να τελειώνουν με το όνομά του. Η Νοφρέτ έχει ίδια κείμενα, μία στήλη αριστερά και δεξιά. Το όνομά της εμφανίζεται στο κάτω μέρος, με το κατάληξη για το θηλυκό γένος. Ολόκληρο το όνομά της είναι "Nsw-r(kh)-t, Nfr-t", το τελευταίο κομμάτι, nfr-t σημαίνει "όμορφη γυναίκα" (το t είναι το ιερογλυφικό για το θηλυκό) Nsw-r(kh)-t, σημαίνει "του βασιλιά (βασιλείου)-σοφή-γυναίκα". Το πλήρες όνομά της λοιπόν που αναφέρεται δύο φορές είναι "Η σοφή και όμορφη γυναίκα".

* (Άγαλμα 1 + 2)το ζευγάρι Ρα-Χοτέπ και Νοφρέτ(Άγαλμα 1 + 2)  
το ζευγάρι Ρα-Χοτέπ και Νοφρέτ
* Ρα-χοτέπΡα-χοτέπ

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νοφρέτ** |

1. 1 2  Dodson and Hilton, The Complete Royal Families of Ancient Egypt, 2004
2. ↑   Dodson and Hilton, The Complete Royal Families of Ancient Egypt, 2004
3. ↑  Jacques Kinnaer. «Rahotep and Nofret». Ancient-egypt.org. Αρχειοθετήθηκε από το πρωτότυπο στις 14 Απριλίου 2012. Ανακτήθηκε στις 1 Μαΐου 2012.
4. ↑  «Rahotep and Nofret». Egyptorigins.org. Αρχειοθετήθηκε από το πρωτότυπο στις 24 Ιανουαρίου 2020. Ανακτήθηκε στις 1 Μαΐου 2012.
5. ↑  «Seneferu». Euler.slu.edu. Ανακτήθηκε στις 1 Μαΐου 2012.
6. ↑  *A Hieroglyphic Vocabulary to the Book of the Dead*, Budge, c 1991, 1911. "rekh", p. 240, "nefer", p. 207.
7. ↑  *The Oxford History of Ancient Egypt*, Ian Shaw, c 2000, p. 129.
Το reCAPTCHA είναι ένα σύστημα το οποίο αναπτύχθηκε αρχικά από τους Luis von Ahn, Ben Maurer, Colin McMillen, Ντέιβιντ Αβραάμ και Manuel Blum στο Πανεπιστήμιο Carnegie Mellon, και εξαγοράστηκε από την Google τον Σεπτέμβριο του 2009. Είναι ένα text based CAPTCHA αλλά με μια σημαντική καινοτομία. Οι λέξεις που εμφανίζονται για την λύση του συστήματος είναι λέξεις από βιβλία τα οποία είναι στο στάδιο της ψηφιοποίησης. Το reCAPTCHA ζητά από τους χρήστες να εισάγουν λέξεις που εμφανίζονται σε παραμορφωμένες εικόνες κειμένου στην οθόνη. Με την υποβολή των δύο λέξεων που απαιτούνται, προστατεύονται και οι ιστοσελίδες από bots, που προσπαθούν να έχουν πρόσβαση σε υπηρεσίες περιορισμένης πρόσβασης και βοηθά στην ψηφιοποιήση βιβλίων.

Λειτουργία
----------

Το σαρωμένο κείμενο που προορίζεται για ψηφιοποίηση αναλύεται από δύο διαφορετικά προγράμματα OCR. Οι λέξεις που δεν αναγνωρίστηκαν από το κείμενο ή τα προγράμματα μεταφράζονται  διαφορετικά, χαρακτηρίζονται ύποπτες και μετατρέπονται σε CAPTCHA.Το σύστημα εμφανίζει δύο λέξεις, μια γνωστή στο σύστημα ώστε να γίνει ο έλεγχος, αν είναι άνθρωπος η bot, και μία άγνωστή στο σύστημα (ύποπτη λέξη από κάποιο βιβλίο). Ο χρήστης θα πρέπει να απαντήσει και στις δύο αυτές λέξεις. Το σύστημα, αν η πρώτη (γνωστή) λέξη είναι σωστή, επιτρέπει την πρόσβαση στην υπηρεσία και καταχωρεί την απάντηση της δεύτερης (άγνωστης) σαν πιθανή λύση. Οι άγνωστες λέξεις εμφανίζονται κι άλλες φορές, ώστε να υπάρχει σύγκριση για την ορθότητα της λύσης.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **ReCAPTCHA** |
Πτωματοσυλλέκτης με ψόφιο άλογο.  
Σχέδιο του Τόμας Ρόουλαντσον (1756-1827)
Ο **πτωματοσυλλέκτης** ήταν επάγγελμα που εξασκήθηκε από τον μεσαίωνα μέχρι τον 20ό αιώνα. 

Οι πτωματοσυλλέκτες μάζευαν τα άρρωστα ζώα και τα κουφάρια και τα χρησιμοποιούσαν. Διέφεραν από τους χασάπηδες, επειδή ήταν αρμόδιοι μόνο για ζώα που δεν προορίζονταν για ανθρώπινη τροφή. Οι χωρικοί και κάτοικοι των πόλεων όφειλαν από υγειονομικής άποψης να καλούν τον πτωματοσυλλέκτη όταν κάποιο ζώο (αγελάδα, άλογο ή σκύλος) αρρώσταινε, ψόφαγε ή είχε γεράσει και γι' αυτό δεν έκανε για σφάξιμο. Ο πτωματοσυλλέκτης έπαιρνε το ζώο ή το κουφάρι και έπρεπε να το θάψει ή να το κάψει ή να χρησιμοποιήσει ότι μπορούσε. Έγδερνε το δέρμα, έκαιγε το λίπος ή απομόνωνε τα κόκαλα και τα κέρατα για να τα κάνει κουμπιά και άλλα αντικείμενα. Το επάγγελμα του πτωματοσυλλέκτη θεωρείτο ανέντιμο και ήταν συνδεδεμένο με δυσάρεστες οσμές και πηγές αρρώστιας, γι' αυτό και οι πτωματοσυλλέκτες ζούσαν έξω από τα όρια της πόλης και του χωριού, ενώ δεν είχαν κοινωνικές σχέσεις με τον υπόλοιπο πληθυσμό, ούτε και τους έκαναν συνοικέσια για γάμους.

Πηγές
-----

* Rudi Palla: *Verschwundene Arbeit*, Von Barometermachern, Drahtziehern, Eichmeistern, Lustfeuerwerkern, Nachtwächtern, Planetenverkäufern, Roßtäuschern, Seifensiedern, Sesselträgern, Wäschermädeln und vielen anderen untergegangenen Berufen, Bildauswahl Christian Brandstätter, mit 335 Abbildungen, 3. Aufl. (komplett illustrierte, aktualisierte Neuausgabe), Christian Brandstätter Verlag, Wien 2010, S. 11, ISBN 978-3-85033-327-6
* Eike Pies: *Zünftige und andere alte Berufe*, mit 222 zeitgenössischen Illustrationen und Zunftwappen, 3. Aufl. Verlag E. und U. Brockhaus, Wuppertal 2005, S. 10, ISBN 3-930132-07-9
Η **ψυχική υγεία** είναι ένα επίπεδο ψυχικής ευημερίας ή απουσίας ψυχικής ασθένειας. Είναι η «ψυχολογική κατάσταση κάποιου που λειτουργεί σε ικανοποιητικό επίπεδο συναισθηματικής και συμπεριφοριστικής προσαρμογής». Από την άποψη της θετικής ψυχολογίας ή του ολισμού, η ψυχική υγεία μπορεί να περιλαμβάνει την ικανότητα ενός ατόμου να απολαμβάνει τη ζωή και να δημιουργεί μια ισορροπία μεταξύ των δραστηριοτήτων ζωής και των προσπαθειών για την επίτευξη ψυχολογικής ανθεκτικότητας. Σύμφωνα με τον Παγκόσμιο Οργανισμό Υγείας (Π.Ο.Υ.), η ψυχική υγεία περιλαμβάνει μεταξύ άλλων την «υποκειμενική ευεξία, την αντιληπτή αυτοαποτελεσματικότητα, την αυτονομία, την ικανότητα, την εξάρτηση μεταξύ των γενεών και την αυτοεκτίμη και συναισθηματικού δυναμικού ενός ατόμου». Ο Παγκόσμιος Οργανισμός Υγείας επίσης δηλώνει ότι η ευημερία ενός ατόμου συμπεριλαμβάνεται στην πραγματοποίηση των ικανοτήτων του, αντιμετωπίζοντας τα φυσιολογικά άγχη της ζωής, την παραγωγική εργασία και τη συμβολή στην κοινότητά του. Οι πολιτισμικές διαφορές, οι υποκειμενικές εκτιμήσεις και οι ανταγωνιστικές επαγγελματικές θεωρίες επηρεάζουν το πώς ορίζεται η «ψυχική υγεία».